钦定古今图书集成/明伦汇编/氏族典/第260卷 > 王仲兴
## 钦定古今图书集成/明伦汇编/氏族典/第260卷 > 王仲兴

按《魏书王仲兴传》：“仲兴，赵郡南栾人也。父天德，起自
细微，至殿中尚书。仲兴以父任早给事左右，出入禁
内十馀年，转冗从仆射。从驾征新野有功，除折冲将
军。又命率千馀骑破贼于邓城，除越骑校尉。高祖于
马圈。自不豫大渐，迄于崩，仲兴颇预侍护。世宗即位，
转左中郎将。及帝亲政，与赵修并见宠任，后与领军”
于劲共参机要，因自理马圈侍疾功，遂封上党郡开
国公。兄可久以仲兴故，自散爵为彭城太守，恃仲兴
宠势，轻侮司马、北海王详。因百寮朝集，厉色大言，仲
兴是后渐疏。世宗乃下诏夺其封邑，出除平北将军、
并州刺史，卒。